Jun 04,2015
విప్రో ఉద్యోగుల వేతనాలు 7% పెంపు
న్యూఢిల్లీ : విప్రో తమ ఉద్యోగుల వేతనాలను 7 శాతం పెంచుతూ ప్రకటన చేసింది. అర్హులైన ఉద్యోగుల వేతన పెంపు జూన్‌ 1 నుంచి అమల్లోకి వస్తుందని ఆ కంపెనీ మానవ వనరుల విభాగం గ్లోబల్‌ హెడ్‌ సురబ్‌ గోవిల్‌ తెలిపారు. అప్‌షోర్‌ ఉద్యోగుల వేతనాలు 7 శాతం, ఆన్‌సైట్‌ ఉద్యోగుల వేతనాలు 2 శాతం చొప్పున పెంచామన్నారు. ప్రతిభ చూపిన ఉద్యోగులకు రెండంకెల్లో వేతనం పెంచనున్నామని గత ఏప్రిల్‌లో ఆ కంపెనీ ప్రకటించింది.
ఈ ఏడాది ఐటి ఉద్యోగులు సగటున 8-10 శాతం వేతనం పెంపును ఆశిస్తున్నారు. జూనియర్‌ స్టాప్‌కు ప్రస్తుతం ఇస్తున్న బేసిక్‌ను పెంచింది. గత మార్చి 31 నాటికి విప్రోలో మొత్తంగా 1,58,217 మంది సిబ్బంది పని చేస్తున్నారు. దేశంలోనే అతిపెద్ద ఐటి కంపెనీగా ఉన్న టాటా కన్సల్టెన్సీ సర్వీసెస్‌ తమ ఉద్యోగులకు 8 శాతం వేతనాలు పెంచింది.
మీ స్నేహితులకు రికమెండ్ చెయ్యండి